dh-unibe/image-text_koenigsfelden-charters-post-1500 huggingface dataset:
Wir, Lûpolt, von gotz gnaden hˀtzog ze Osterrich und ze Stir, ✳ vˀjehen und tuͦn kunt allen den,
die disen brief ansehent und horent lesen, ✳ daz wir ✳ Egebrehte ✳ dem Roten, ✳ kirchˀren ze Rein,
umb sinen dienst, ✳ den er uns tuͦn sol, ✳ gelopt haben zehen mark silbˀs, ✳ und haben ✳ dar umb ✳ dem erbnˀ
rittˀe ✳ Frid̄, ✳ dem schultheiszen ✳ von Schaffehusen, ✳ vˀsetzet an siner stat ✳ siben stucke geltes an korn ✳
und fûnftzehen schilling pfenning ✳ uf dem zehenden ze Swenden, ✳ ze habend, ✳ ze nùtzen ✳ und ze
nieszend als lange, untz wir ✳ und unsˀ bruͦdˀe ✳ und erben ✳ daz von dem selben schultheiszen ✳ oder
von den erben erlosen mit zehen marken silbˀs. ✳ und ze eim urkùnde dirre dinge ist disˀ brief besigelt mit unsˀm insigel, ✳ der ist geben ze Baden, ✳ an dem dunrstag nach dem zwelften tage, ✳ do man
zalte von gotz geburte ✳ dritzehenhundˀt jar ✳ und da nach in dem fûnftzehenden jar. ✳
Königsf. 40
Donst: nach
Tag:
Staatsarchiv
AARGAU
219
✳
1315
in Elfingˀ lad₎
vˀsetzùng des zechend₎
zuͦ
K
Q ✳ 4 ✳
xxvj
Kgsf. 40 .